Държавен вестник, бр. 93, 2010 г., стр. 19

БРОЙ  93	
Д Ъ Р Ж А В Е Н  В Е С Т Н И К 	
СТР.  19  
„§ 4а. Постановлението не се прилага за 
програмите по Инструмента за предприсъеди­
нителна помощ, в които Република България 
участва. 
§ 4б. Разпоредбите на постановлението, от­
насящи се до управляващите органи на опера­
тивните програми, се прилагат и по отношение 
на програмите за Европейско териториално 
сътрудничество за Главна дирекция „Упра­
вление на териториалното сътрудничество“ в 
Министерството на регионалното развитие и 
благоустройството, определена за:
1. Национален партниращ орган за всяка 
от двустранните програми за трансгранично 
сътрудничество за периода 2007 – 2013 г. по 
вътрешните граници на Европейския съюз 
България – Гърция и България – Румъния;
2. Национален партниращ орган и Наци­
онално информационно звено по Съвместна 
оперативна програма за трансгранично сътруд­
ничество „Черно море 2007 – 2013 г.“;
3. Национален орган и Национално зве­
но за контакт за периода 2007 – 2013 г. по 
Оперативната програма за транснационално 
сътрудничество в Югоизточна Европа;
4. Национално звено за контакт за периода 
2007 – 2013 г. по Оперативната програма за 
междурегионално сътрудничество (ИНТЕР­
РЕГ IVC), по Оперативна програма „ЕСПОН 
2013 – Европейска мрежа за наблюдение на 
териториалното развитие и сближаване“ и по 
Оперативна програма УРБАКТ ІІ „Мрежа за 
градско развитие“.
§ 4в. Разпоредбите на чл. 65а – 65в не се 
прилагат по отношение на програмите за Ев­
ропейското териториално сътрудничество.
§ 4г. Управляващият/Договарящият орган 
осигурява публикуването на обявата, поясни­
телния документ и документацията за участие 
в процедурата за определяне на изпълнител на 
интернет страницата на Единния информацио­
нен портал за обща информация за управлението 
на Структурните фондове и Кохезионния фонд 
на Европейския съюз на Република България 
по чл. 14, ал. 2 и 3 след осигуряването на съ­
ответната техническа възможност.“
 Преходна разпоредба
 § 47. Процедурите по Постановление № 55 
на Министерския съвет от 2007 г. за условията 
и реда за определяне на изпълнител от страна 
на бенефициенти на договорена безвъзмездна 
финансова помощ от Структурните фондове 
на Европейския съюз, Програма ФАР на Ев­
ропейския съюз и от Финансовия механизъм 
на Европейското икономическо пространство, 
обявени преди влизането в сила на това по­
становление, се довършват по досегашния ред.
Министър-председател: 
Бойко Борисов
Главен секретар на Министерския съвет:
 Росен Желязков
9299
ПОСТАНОВЛЕНИЕ № 270
ОТ 18 НОЕМВРИ 2010 Г.
за допълнение на Постановление № 323 на 
Министерския съвет от 2008 г. за опреде­
ляне на първостепенния и второстепенните 
разпоредители с бюджетни кредити в Ми­
нистерството на вътрешните работи (обн., 
ДВ, бр. 1 от 2009 г.; изм. и доп., бр. 46, 64 и 
102 от 2009 г.)
МИНИСТЕРСКИЯТ СЪВЕТ
П О С ТА Н О В И :
§ 1. В раздел ІІ „Второстепенни разпоредите­
ли с бюджетни кредити“ на приложението към 
член единствен „Списък на първостепенния и 
второстепенните разпоредители с бюджетни 
кредити в Министерството на вътрешните ра­
боти“ се създава т. 44:
„44. Директорът на дирекция „Миграция“.“
Заключителна разпоредба
§ 2. Постановлението влиза в сила от 1 яну­
ари 2011 г.
Министър-председател: 
Бойко Борисов
Главен секретар на Министерския съвет:
 Росен Желязков
9300
ПОСТАНОВЛЕНИЕ № 272
ОТ 19 НОЕМВРИ 2010 Г.
за закриване на задгранични представител­
ства на Република България
МИНИСТЕРСКИЯТ СЪВЕТ
П О С ТА Н О В И :
Чл. 1. (1) Закриват се дипломатическите 
представителства на Република България в 
Тунис – Тунизийската република, Хартум – Ре­
публика Судан, Хараре – Република Зимбабве, 
Луанда – Република Ангола, Мексико – Мекси­
кански съединени щати, Бангкок – Кралство 
Тайланд, и Пном Пен – Кралство Камбоджа.
(2) Закрива се Генералното консулство на 
Република България в Хонг Конг – Китайската 
народна република.
Чл. 2. Министърът на външните работи да 
предприеме необходимите действия за уреждане 
на въпросите с недвижимите имоти и движи­
мото имущество, както и другите задължения, 
произтичащи от закриването на представител­
ствата по чл. 1.
Заключителна разпоредба
Параграф единствен. Изпълнението на 
постановлението се възлага на министъра на 
външните работи.
Министър-председател: 
Бойко Борисов
Главен секретар на Министерския съвет:
 Росен Желязков
9307